
	Argumentai: 
Ribojamųjų priemonių įstatyme yra numatyta galimybė paskirti instituciją, tarpininkaujančią dėl prašymų išduoti leidimus laikinai gyventi Lietuvoje pateikimo per išorės paslaugų teikėjus,  tiems atvejams, jei būtų poreikis į Lietuvą kviesti tam tikrų specialybių, kai kurias kvalifikacijas turinčius darbuotojus. 

Įstatymo įgyvendinimo eigoje  išaiškėjo, kad poreikio tokiai išimčiai dėl Rusijos Federacijos piliečių nėra, todėl tarpininkaujanti institucija paskirta nebuvo. Kadangi galima laikyti, kad ši numatyta išimtis šiuo metu yra perteklinė, siūlytina iš viso ją išbraukti tikslinant įstatyme numatytus ribojimus.

Pasiūlymas:
Keičiamo įstatymo 3 straipsnio 3 dalį išdėstyti taip: 
„3. Sustabdomas Rusijos Federacijos piliečių prašymų išduoti leidimą laikinai gyventi Lietuvos Respublikoje priėmimas per išorės paslaugų teikėją užsienyje, išskyrus Rusijos Federacijos piliečius, dėl kurių Lietuvos Respublikos Vyriausybės nustatytais atvejais tarpininkauja Lietuvos Respublikos Vyriausybės įgaliota institucija, ir Lietuvos Respublikoje, išskyrus Rusijos Federacijos piliečius, kurie turi galiojančią Lietuvos Respublikos vizų tarnybos užsienyje ar Lietuvos Respublikoje išduotą Šengeno ar nacionalinę vizą arba leidimą gyventi Lietuvos Respublikoje, arba kitos Europos Sąjungos valstybės narės išduotą leidimą gyventi.“

